text: DF vil fortsæt kæmpe for jernbane til Billund
  14 april 2016 kl. 04.55
  En jernbane mellem Vejle og Billund er fortsat et projekt, som Dansk Folkeparti vil forsøge at få gennemført. Det slår partileder Kristian Thulesen Dahl fast.
  Det er et stort gabende hul i den pengekasse, der skal finansiere togfonden, der er årsagen til at Dansk Folkeparti trækker deres støtte til togbroen over Vejle Fjord.
  Men det betyder ifølge Kristian Thulesen Dahl ikke, at en jernbane mellem Vejle og Billund ikke kan blive til noget.
  -Vi vil fortsæt kæmpe for, at vi får en togbane til Billund, men vi er udfordret, fordi togfonden den er nødlidende og der er idag måske kun halvdelen af de penge til rådighed, som da vi lavede togforliget.
  Det er de lave oliepriser, der er årsagen til, at der kommer færre penge ind i afgifter. De afgifter skulle netop være med til at finansiere projekterne i togfonden.
  